
A Riha-tó értékelése fizikai és kémiai paraméterekkel

A víz az élőlények számára elengedhetetlen életfeltétel, így azt mind mennyiségi, mind pedig
minőségi szempontból feladatunk megóvni. Kutatásunk céljaként a Riha-tó értékelését tűztük
ki – bizonyos vízminőséget jellemző paraméterek vizsgálatán keresztül –, hogy az így kapott
eredményekkel feltérképezhessük az évek során végbement változásokat a saját, és korábbi
kutatások összehasonlításával. Az elemzés során a 2015-ben megjelent Országos
Vízgazdálkodási-Tervet követtük, majd kiértékelési rendszerét alapul véve, kész
eredményekkel támasztottuk alá a tóra vonatkozó vízminőségi kategóriát. A terepbejárások,
mintavételek és vizsgálatok alkalmával megismertük a területen jelenlévő vízszennyező
források mindegyikét, valamint azok víztestre való hatásait.



